เย้ๆๆๆ และแล้วก็ได้มาแล้วจ้า 
ครั้งที่แล้วมาที่สวนผึ้ง อยากมาร้านนี้ก็ไม่ได้มา ครั้งนี้มาแย้ว ร้านนี้ได้ยินชื่อเสียงเลื่องลือมากๆ คะ ไม่ว่าใครไปสวนผึ้ง จะกลับมาบอกว่า ไปทานร้านนี้มา ชื่อว่า
"ครัวม่อนไข่"

ที่ตั้ง : ร้านนี้ตั้งอยู่ก่อนถึงบ้านหอมเทียนประมาณ 3 กม. ร้านอยู่ซ้ายมือเมื่อขับมาจากตัวอำเภอสวนผึ้ง หน้าร้านติดป้ายชัดเจน

บรรยากาศร้าน : ภายหน้าร้านดูค่อนข้างเล็ก แต่เมื่อเดินเข้าไป จะพบความร่มรื่น ตลอดทาง บรรยากาศดี ด้าน.้ายมือเป็นร้านขายไอศครีมโฮมเมด เดินเข้าไปเรื่อยๆ จะเจอที่นั่งภายในร้าน ซึ่งแบ่งเป็น 2 ชั้นคะ ที่นั่งรองรับได้ประมาณ 100 -200 ที่นั่งคะ

เมนู : ทางร้านจะเน้นเมนูอาหารพื้นเมือง อาหารไทยทั่วไป
สำหรับวันนี้ที่ได้ทานกับเพื่อนๆ มีเมนูต่างๆ ดังนี้คะ
- ปลากระพงสามรส 
เมนูนี้เด็ดดวงมากๆ คะ อร่อย ฟินจริง รสชาติกลมกล่อมคะ น้ำราดรสชาติดีคะ ปลาก็อร่อย พอทานกับข้าวสวยร้อนๆ สุดยอดเลยคะ

- ต้มจืด
ต้มจืดรสชาติธรรมดาคะ ไม่ได้อร่อยโดดเด่นเท่าไร

- ยำผักแม้ว
เมนูนี้ทานทุกมื้อที่มาอยู่ที่สวนผึ้งเลยคะ อร่อยทุกร้าน รสชาติเปรี้ยวหวาน ผักกรอบสด

- ลาบไข่ต้มยางมะตูม
เป็นเมนูที่แปลกดีคะ ธรรมดาๆ แต่นำมามิกซ์กันจนอร่อย ในเมนูนี้จะใส่ปลาหมึกมาด้วยคะ

- ทอดมัน
- ผัดเผ็ดไก่บ้าน
จานนี้เสริฟมาเยอะดีคะ เครื่องแกงจัดจ้านดีคะ

- ผัดไทโบราณ
เมนูนี้ผัดมาค่อนข้างแห้งคะ โดยส่วนตัวไม่ค่อยชอบคะ แต่เพื่อนๆ บอกอร่อย

- พะแนงทะเลห่อไข่
เมนูนี้อร่อยจริงคะ ตอนแรกเห็นคิดว่าไข่ยัดไส้ แต่ที่ไกนได้พอเปิดออกมา ว้าววววว อร่อยเข้มข้น กลมกล่อม หืมระหว่างรีวิวไปนี่หิวอีกรอบเลยคะ

- เห็ดโคนผัดน้ำมันหอย
ผัดเห็ดอีกแล้วจ้า เมนูนี้เหมือนจะเป็นเมนูแนะนำขิงสวนผึ้งอีกอย่างที่รองจากยำผักแม้ว อร่อย เห้ดสด กรอบ ทานเท่าไหร่ก็ไม่เบื่อ

- แหนมซี่โครงหมู
รสชาติไม่เปรี้ยวมาก ทอดมาค่อนข้างเกรียม 555 หมูนุ่มมากกก ไม่เหนียวคะ

การบริการ : พนักงานที่นี่ค่อนข้างเยอะ บริการดี๊ดี รวดเร็วทันใจคะ 

สรุป : สมกับเป็นร้านดังในสวนผึ้งเพราะว่าอาหารอร่อยบรรยากาศดี ร้านกว้างขวาง เหมาะกับมาพักผ่อน ทานอาหารท่ามกลางธรรมชาติคะ